Ҷон Абраҳам

**Ҷон Абраҳам** (, ; 17 декабр 1972) — ҳунарпешаи синамо, продюсер ва модели ҳинд мебошад, ки дар филмҳои бо забони ҳиндӣ нақш мебозад.

## Зиндагинома
Ҷон дар ш. Мумбай, Ҳиндустон таваллуд шудааст; падари ӯ Абраҳам Ҷон, меъмор буда аҳли малаялӣ ва модараш Фируза Эронӣ, парс мебошанд. Ӯ коллеҷи Ҷай Ҳиндаро дар дараҷаи бакалавр ва соҳаи иқтисодиёт хатм намудааст.

Соли 1999, ӯ дар озмуни байналмилалии мардони зебо *Gladrags Manhunt Contest*, сипас кишварашро дар озмуни байналмилалии *Manhunt International* дар Филиппин муаррифӣ намуда ҷои дуюмро ишғол кардааст. Ӯ касби моделиро аз иштирок дар клипвидеои овозхони панҷобӣ Jazzy B оғоз намудааст.

Ӯ роҳбари тими футболи «Норт-Ист Юнайтед» мебошад.

## Фаъолият
Ӯ дебюти худро соли 2003 дар филми *Jism* иҷро намудааст, ки ӯ ҷоизаи Filmfare Awards-ро дар номзадии беҳтарин ҳунарпеша бурд намуд. Ҳамҷуфти ӯро Бипаша Басу бозидааст. Мунаққидон инчунин иҷрои ӯро дар филми «Water» -и Дипа Меҳта ситоиш карданд.. Соли 2006 бо иштироки ӯ чор филм бароварда шуд: «Kabul Express» (бо Аршад Варсӣ), «Taxi No. 9211» (бо Нана Патекар, Самира Редӣ), «Kabhi Alvida Naa Kehna» (бо Амитабҳ Баччан, Шоҳруххон, Притӣ Зинта, Абҳишек Баччан, Ранӣ Мукҳерҷӣ, Киррон Кҳер) ва «Baabul» (бо Амитабҳ Баччан, Ҳема Малинӣ, Салмонхон, Ранӣ Мукҳерҷӣ, Ом Пурӣ, Шарат Саксена, Амон Верма), ки дутояш муваффақ гардиданд.

Соли 2012, ӯ бори аввал ҳамчун продюсер филми «Vicky Donor»-ро таҳия кардааст. Соли 2013, дар филми *Shootout at Wadala* бо Анил Капур, Кангана Ранаут, Тусшар Капур ва Сону Сун ҳунарнамоӣ намудааст, ки филм муваффақ шуд ва баҳои баланд гирифт. Ҳамон сол нақши Викрам Сингҳро дар филми «Madras Cafe», иҷро намуд, ки филм дар бораи сарбозе, ки ба ҷанги шаҳрвандии Шри-Ланка дахолат мекунад, нақл кардааст. Филмҳои дигари Ҷон «Rocky Handsome», мебошад, ки нақши асосиро бозидааст. Ин филм ремейки филми Кореяи Ҷанубӣ «The Man from Nowhere» буда ноком шуд. Соли 2016 филми дигари ӯ «Dishoom», бо иштироки ҳунарпешаҳо Варун Дҳаван, Жаклин Фернандес, Акшае Кҳанна, Паринитӣ Чопра ва дигарон рӯи навор баромадааст. Сарфи назар аз баррасиҳои манфии мунаққидон, муваффақияти тиҷоратӣ гардид. Ҳамон сол филми «Force 2», ки идамаи филми «Force» 2011 мебошад, низ муваффақ гардид. Ҳамҷуфти ӯро ҳунарпеша Сонакшӣ Синҳа бозидааст.

Филмҳои навбатии ӯ соли 2018 баромадаанд: *Parmanu: The Story of Pokhran* бо Диана Пентӣ ва Боман Иранӣ ва *Satyameva Jayate* бо Маноҷ Баҷпайӣ ва Айша Шарма. Соли 2019, ӯ дар триллерҳои *Romeo Akbar Walter* бо Ҷекӣ Шрофф ва *Batla House* бо Мрунал Тҳаккур ҳунарнамоӣ намудааст.

## Продюсер
Дебюти Ҷон ҳамчун продюсер дар филми *Vicky Donor* (2012), буда нақшҳои асосиро Аюшман Хурроно, Анну Капур ва Ями Гаутам иҷро намуданд. Филми дуввуми ӯ *Madras Cafe*, мебошад ва филмро Шуҷит Сиркар коргардони намудааст. Нақшҳои асосиро худаш ва Наргис Фахрӣ иҷро намудаанд.

## Ҳаёти шахсӣ
thumb|alt=John and Priya walking towards the camera|Ҷон бо ҳамсараш Прия Рунчал соли 2012
Ҳангоми банаворгирии филми *Jism* соли 2002, Ҷон бо шарикаш аз филм Бипаша Басу робитаро шурӯъ намуд. Онҳо то аввали соли 2011 дар муносибат буданд. Ҳангоми якҷоя будан, онҳорр аксар вақт дар расонаҳои Ҳиндустон ҳамчун «Ҷуфти беҳтарин» (), ном мебурданд. Ҷон гуфта буд, «Ман ҳамеша дар бораи ҳаёти шахсии худ хомӯш будам ва хомӯшии худро идома хоҳам дод. Ин хичлатро падару модарам ба ман омӯхтаанд». Ҷуфт соли 2011, барҳам хӯрд, ки ҳоло Бипаша бо Каран Сингҳ Гровер оиладор мебошад.

Соли 2010 Ҷон бо Прия Рунчал, шаҳрванди ҳиндутабори амрикоӣ дар Мумбай шиносоӣ пайдо намуда, муносибати ошиқонаро оғоз намуданд. Онҳо 3 январи соли 2014 дар Лос Анҷелес издивоҷ намуданд.

Ҷон — атеист мебошад.

## Филмнома

### Ҳунарпеша

### Продюсер

## Ҷоизаҳо

### Филмҳо

### Дигар комёбиҳо

## Нигаред низ
* Феҳристи ҳунарпешагони Ҳиндустон

## Эзоҳ

## Иқтибосҳо
* Вебсайти расмӣ
* Ҷон Абраҳам дар Ҳангомаи Болливуд

Гурӯҳ:Ҳунарпешамардони синамои Ҳиндустон
Гурӯҳ:Ҳунарпешаҳо аз рӯи алифбо
Гурӯҳ:Муделҳои Ҳиндустон
Гурӯҳ:Ҳунарпешамардони синамои ҳиндӣ
Гурӯҳ:Кинопродюсерҳои Ҳиндустон
Гурӯҳ:Ҳунарпешаҳои мард асри XXI